OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 2 Pv 676/14/1103	Bratislava III 17.02.2016 
EEČ: 2-10-49-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
povolanie: zástupca vedúceho skladu
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava III zo dňa 30.1.2015 spisová značka 2 Pv 676/14/1103-15, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 20.09.2014 v čase okolo 16.00hod ako zamestnanec spoločnosti XXXXX so sídlom XXXXX, XXXXX v prevádzke tejto spoločnosti na adrese XXXXX č. 15, XXXXX sa pokúsil odcudziť tovar zo skladu a to 1ks atuobatérie VT 570409 BL v hodnote 110,64 Eura, 3 ks autobatérií VT 560 408 BD v hodnote 98,36 Eura v hodnote á 72,53 Eura, t.j. spolu v hodnote 217,59 Eura, 2 ks autobatérií VT 560 408 BD v hodnote á 98,36 Eura, t.j. spolu v hodnote 196,72 Eura, 2 ks autobatérií VT 574 402 BD v hodnote á 136,04 Eura, t.j. spolu v hodnote 272,08 Eura, 1 ks teplovzdušného dela GV B35 CEL v hodnote 343,07 a to tak, že tieto veci z poschodia zo skladu ponosil výťahom spoločne s drevenými paletami a papierovým boxom, kde ich uložil k ďalšiemu odvozu na dvore na mieste určenom, kde boli uvedené veci uložené do služobného vozidla, s ktorým chcel odísť, avšak po kontrole vozidla mu v tom bolo zabránené, čím by svojim konaním v prípade dokonania skutku spôsobil poškodenej spoločnosti XXXXX so sídlom XXXXX, XXXXX škodu krádežou vo výške 1.285,14 Eura.   

Uznesením prokurátora Okresnej prokuratúry Bratislava III zo dňa 30.1.2015, spisová značka 2 Pv 676/14/1103-15, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Prokurátor Okresnej prokuratúry Bratislava III vydal dňa 30. 01. 2015 pod sp. zn. 2 Pv 676/14/1103-15 uznesenie, ktorým podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obv. XXXXX pre prečin krádeže v štádiu pokusu podľa § 14 ods. 1 k § 212 ods. 1 Trestného zákona, ktorého sa dopustil na skutkovom základe uvedenom v enunciáte predmetného uznesenia.  

Podľa § 216 ods. 2 Trestného poriadku prokurátor určil v uznesení o podmienečnom zastavení trestného stíhania obvinenému skúšobnú dobu vo výmere 12 mesiacov, ktorá začala plynúť odo dňa nadobudnutia právoplatnosti uvedeného uznesenia o podmienečnom zastavení trestného stíhania. Uznesenie o podmienečnom zastavení trestného stíhania nadobudlo právoplatnosť dňom 14.02.2015, pričom skúšobná doba uplynula dňom 14.02.2016.  

	Z odpisu registra trestov Generálnej prokuratúry  SR zo dňa 16.02.2016  na obvineného vyplýva, že obvinený nebol počas trvania doby podmienečného zastavenia trestného stíhania  odsúdený, jediným záznamom v registri trestov obvineného naďalej zostáva iba záznam vzťahujúci sa k podmienečnému zastaveniu trestného stíhania z 30.01.2015, ktoré nadobudlo právoplatnosť 14.02.2015.  

	Z lustrácie Generálneho riaditeľstva Zboru väzenskej a justičnej stráže zo dňa 16. 02. 2016 vyplynulo, že obvinený nie je v súčasnosti vo výkone trestu odňatia slobody, ani vo väzbe. 

	Z  lustrácie v systéme AVÍZO vedeného Ministerstvom vnútra SR zo dňa 16.02.2016   vyplýva, že obvinený nie je v súčasnosti trestne stíhaný. 

	Z výpisu z Ústrednej evidencie priestupkov Ministerstva vnútra SR zo dňa 16.02.2016   vyplýva, že obvinený sa v dobe plynutia doby podmienečného zastavenia trestného stíhania nedopustil ani žiadneho  priestupku. 

	Ako teda vyplýva z vyššie uvedených listinných dôkazov, ktoré predstavujú podklad k vysloveniu osvedčenia sa obvineného v skúšobnej dobe podmienečného zastavenia trestného stíhania, obvinený v priebehu skúšobnej doby viedol riadny život a teda splnil podmienky pre vyslovenie osvedčenia sa v skúšobnej dobe podmienečného zastavenia trestného stíhania. 

       	Podľa § 217 ods. 4 Trestného poriadku  právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania (§ 9 ods. 1 písm. e) Trestného poriadku). 

	Nakoľko boli splnené všetky podmienky pre postup podľa § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Lukáš Hanniker
prokurátor